IIV huzuridagi Tergov departamenti boshlig‘ining o‘rinbosari – Jinoyatlarni tergov qilish boshqarmasi boshlig‘i tayinlandi. O‘zbekiston Respublikasi IIV huzuridagi Tergov departamenti xabariga ko‘ra, bu lavozimni podpolkovnik Oybek Qulbekov egalladi. U O‘zbekiston Respublikasi ichki ishlar vazirining 2019 yil 16 noyabrdagi buyrug‘i bilan shu ishga o‘tkazildi. Oybek Qulbekov bunga qadar Toshkent shahar IIBB huzuridagi Tergov boshqarmasi boshlig‘ining birinchi o‘rinbosari lavozimida ishlab kelayotgandi.